Ανακοίνωση σχετικά με τα μέτρα αντιντάμπινγκ και τα αντισταθμιστικά μέτρα που ισχύουν όσον αφορά τις εισαγωγές ορισμένων επισώτρων με πιεσμένο αέρα, καινούργιων ή αναγομωμένων, από καουτσούκ, των τύπων που χρησιμοποιούνται για λεωφορεία ή φορτηγά, με δείκτη φορτίου άνω του 121, καταγωγής Λαϊκής Δημοκρατίας της Κίνας: αλλαγή επωνυμίας μιας εταιρείας που υπόκειται στον δασμολογικό συντελεστή αντιντάμπινγκ για τις συνεργασθείσες εταιρείες που δεν συμμετείχαν στο δείγμα

(2019/C 259/06)

Οι εισαγωγές ορισμένων επισώτρων με πιεσμένο αέρα, καινούργιων ή αναγομωμένων, από καουτσούκ, των τύπων που χρησιμοποιούνται για λεωφορεία ή φορτηγά, με δείκτη φορτίου άνω του 121, καταγωγής Λαϊκής Δημοκρατίας της Κίνας, υπόκεινται σε οριστικούς δασμούς αντιντάμπινγκ και αντισταθμιστικούς δασμούς που επιβλήθηκαν με τον εκτελεστικό κανονισμό (ΕΕ) 2018/1579 της Επιτροπής (1) («κανονισμός (ΕΕ) 2018/1579») και τον εκτελεστικό κανονισμό (ΕΕ) 2018/1690 της Επιτροπής (2) («κανονισμός (ΕΕ) 2018/1690»).

Η Sailun Jinyu Group Co. Ltd, TARIC (3) πρόσθετος κωδικός C351, εταιρεία με έδρα τη Λαϊκή Δημοκρατία της Κίνας, της οποίας οι εξαγωγές στην Ένωση ορισμένων επισώτρων με πιεσμένο αέρα, καινούργιων ή αναγομωμένων, από καουτσούκ, των τύπων που χρησιμοποιούνται για λεωφορεία ή φορτηγά και με δείκτη φορτίου άνω των 121, υπόκεινται στον δασμό αντιντάμπινγκ ύψους 21,62/item EUR και το ποσό του αντισταθμιστικού δασμού 27,69/item, ενημέρωσε την Επιτροπή ότι άλλαξε την επωνυμία της όπως ορίζεται κατωτέρω.

Η εταιρεία ζήτησε από την Επιτροπή να επιβεβαιώσει ότι η αλλαγή επωνυμίας δεν επηρεάζει το δικαίωμα της εταιρείας να επωφελείται από το ποσό του δασμού αντιντάμπινγκ και του ποσού του αντισταθμιστικού δασμού που επιβλήθηκε στην εταιρεία υπό την προηγούμενη επωνυμία της.

Η Επιτροπή εξέτασε τις πληροφορίες που παρασχέθηκαν και κατέληξε στο συμπέρασμα ότι η αλλαγή επωνυμίας δεν επηρεάζει κατ' ουδένα τρόπο τα πορίσματα του κανονισμού (ΕΕ) 2018/1579 και του κανονισμού (ΕΕ) 2018/1690.

Ως εκ τούτου, η αναφορά στο παράρτημα του εκτελεστικού κανονισμού (ΕΕ) 2018/1579 και στο παράρτημα I του εκτελεστικού κανονισμού (ΕΕ) 2018/1690 στην:

Sailun Jinyu Group Co., Ltd. C351

θα πρέπει να διαβάζεται ως:

Sailun Group Co., Ltd. C351

Ο πρόσθετος κωδικός TARIC C351, που είχε αποδοθεί προηγουμένως στην εταιρεία Sailun Jinyu Group Co., Ltd, ισχύει για την εταιρεία Sailun Group Co., Ltd.

(1) Εκτελεστικός κανονισμός (ΕΕ) 2018/1579 της Επιτροπής, της 18ης Οκτωβρίου 2018, για την επιβολή οριστικού δασμού αντιντάμπινγκ και την οριστική είσπραξη του προσωρινού δασμού που επιβλήθηκε στις εισαγωγές ορισμένων επισώτρων με πιεσμένο αέρα, καινούργιων ή αναγομωμένων, από καουτσούκ, των τύπων που χρησιμοποιούνται για λεωφορεία ή φορτηγά, με δείκτη φορτίου άνω του 121, καταγωγής Λαϊκής Δημοκρατίας της Κίνας, και για την κατάργηση του εκτελεστικού κανονισμού (ΕΕ) 2018/163 (ΕΕ L 263 της 22.10.2018, σ. 3).

(2) Εκτελεστικός κανονισμός (ΕΕ) 2018/1690 της Επιτροπής, της 9ης Νοεμβρίου 2018, για την επιβολή οριστικών αντισταθμιστικών δασμών στις εισαγωγές ορισμένων επισώτρων με πιεσμένο αέρα, καινούργιων ή αναγομωμένων, από καουτσούκ, των τύπων που χρησιμοποιούνται σε λεωφορεία ή φορτηγά, με δείκτη φορτίου άνω του 121, καταγωγής Λαϊκής Δημοκρατίας της Κίνας, και για την τροποποίηση του εκτελεστικού κανονισμού (ΕΕ) 2018/1579 της Επιτροπής για την επιβολή οριστικού δασμού αντιντάμπινγκ και την οριστική είσπραξη του προσωρινού δασμού που επιβλήθηκε στις εισαγωγές ορισμένων επισώτρων με πιεσμένο αέρα, καινούργιων ή αναγομωμένων, από καουτσούκ, των τύπων που χρησιμοποιούνται για λεωφορεία ή φορτηγά, με δείκτη φορτίου άνω του 121, καταγωγής Λαϊκής Δημοκρατίας της Κίνας, και για την κατάργηση του εκτελεστικού κανονισμού (ΕΕ) 2018/163 (ΕΕ L 283 της 12.11.2018, σ. 1).

(3) Το Ενοποιημένο Δασμολόγιο της Ευρωπαϊκής Ένωσης.